TISCO กำไรไตรมาส 1/58 ดีกว่าคาดมองธุรกิจปีนี้ฟื้นตัวช้าๆแนะถือเป้า44 บ.
บล. ดีบีเอส วิคเคอร์ส ระบุในบทวิเคราะห์ (21 เม.ย.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ผลประกอบการ ไตรมาส1/58 ดีกว่าคาด โดยมาจาก NIM ที่เพิ่มขึ้น โดยกำไรสุทธิขยายตัว 28% เทียบช่วงเดียวกันของปีก่อน เป็น 1.2 พันล้านบาท (แต่หดตัวเล็กน้อย 3%เทียบไตรมาสก่อนหน้า) กำไรจากการดำเนินงานทรงตัว เทียบช่วงเดียวกันของปีก่อน แต่ขยายตัว 8%เทียบไตรมาสก่อนหน้า โดยมาจาก NIM ที่เพิ่มขึ้น และกำไรจากการขายเงินลงทุน 106 ล้านบาท กำไรสุทธิ ไตรมาส1/58 คิดเป็น 27% ของประมาณการกำไรสุทธิทั้งปี 58
21 เม.ย. 2558

บล. ดีบีเอส วิคเคอร์ส ระบุในบทวิเคราะห์ (21 เม.ย.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ผลประกอบการ ไตรมาส1/58 ดีกว่าคาด โดยมาจาก NIM ที่เพิ่มขึ้น โดยกำไรสุทธิขยายตัว 28% เทียบช่วงเดียวกันของปีก่อน เป็น 1.2 พันล้านบาท (แต่หดตัวเล็กน้อย 3%เทียบไตรมาสก่อนหน้า) กำไรจากการดำเนินงานทรงตัว เทียบช่วงเดียวกันของปีก่อน แต่ขยายตัว 8%เทียบไตรมาสก่อนหน้า โดยมาจาก NIM ที่เพิ่มขึ้น และกำไรจากการขายเงินลงทุน 106 ล้านบาท กำไรสุทธิ ไตรมาส1/58 คิดเป็น 27% ของประมาณการกำไรสุทธิทั้งปี 58
โดยสินเชื่อ ไตรมาส1/58 หดตัว 3.2%YTD โดยสินเชื่อรายย่อย ซึ่งคิดเป็น 69% ของสินเชื่อรวม ลดลง 2.6%YTD (โดยสินเชื่อเช่าซื้อคิดเป็น 91% ของสินเชื่อรายย่อยหดตัว 3%YTD) สินเชื่อ SME (9% ของสินเชื่อรวม-เกือบทั้งหมดเป็นสินเชื่อให้กับดีลเลอร์รถยนต์) ลดลง 1.6%YTD 
ด้าน NPL ทรงตัวแต่ตั้งสำรองเพิ่มขึ้น ณ สิ้นมี.ค.58 ธนาคารมี NPL Ratio ที่ 2.7% เพิ่มจากสิ้นปี 57 ที่ 2.6% เพราะสินเชื่อหดตัวแต่ NPL โดยรวมทรงตัว ธนาคารตั้งสำรอง 1.50% ของสินเชื่อรวมใน ไตรมาส1/58 และยังคงตั้งสูงในไตรมาสที่เหลือเพื่อขยาย Coverage Ratio ซึ่งสิ้นมี.ค.58 เท่ากับ 104% (สิ้นปี 57 เท่ากับ 103%) 
ขณะที่ธุรกิจในปี 58 ฟื้นตัวช้าๆ โดยคาดว่าสินเชื่อยังคงอ่อนแอ แต่ NIM ที่ดีขึ้นช่วยหนุนผลประกอบการ ส่วนรายได้ที่ไม่ใช่ดอกเบี้ยขยายตัวไม่มาก เพราะ 50% ของรายได้มาจากค่าธรรมเนียมที่เกี่ยวกับการปล่อยสินเชื่อเช่าซื้อ
แนะนำถือ ให้ราคาพื้นฐาน 44 บาท อิงกับ P/BV ปี 58 ที่ 1.5 เท่า ความเสี่ยงต่อประมาณการกำไรของเรา คือ การฟื้นตัวของธุรกิจเช่าซื้อรถยนต์เร็วกว่าคาด